
GYŐRI ETO-UNI FKC SZURKOLÓI KÖRE
MŰKÖDÉSI SZABÁLYZAT

Hatályos: 2026.úlius.01. napjától
1. Általános rendelkezések
1.1. A Szurkolói Kör neve
GYŐRI ETO-UNI FKC Szurkolói Köre.
A továbbiakban: Szurkolói Kör.
1.2. A Szurkolói Kör működtetője
Név: GYŐRI ETO-UNI FKC Kft.
Székhely: 9027, Győr, Nagysándor József u. 31. II. em.
Cégjegyzékszám vagy nyilvántartási szám: 08-09-035338
Adószám: 32173552-2-08
Képviselő: Uhlig Rita, ügyvezető
A továbbiakban: Klub 
1.3. A Szurkolói Kör jogállása
A Szurkolói Kör a Klub által létrehozott és működtetett közösségi, kapcsolattartási és szurkolói program.
A Szurkolói Kör:
· nem önálló jogi személy;
· nem bejegyzett egyesület;
· nem civil társaság;
· nem rendelkezik a Klubtól elkülönült vagyonnal;
· a Klub nevében önállóan nem vállalhat kötelezettséget;
· a Klub előzetes írásbeli engedélye nélkül nem köthet szerződést, nem gyűjthet pénzt és nem fogadhat el támogatást.
A Szurkolói Körhöz csatlakozó személyek a Klub szurkolói programjának regisztrált résztvevői. A jelen szabályzatban használt „tag” vagy „tagság” kifejezés nem jelent egyesületi tagsági jogviszonyt.
2. A Szurkolói Kör célja
A Szurkolói Kör célja különösen:
· a GYŐRI ETO-UNI FKC Kft. csapatainak sportszerű támogatása;
· a Klub és a szurkolók közötti rendszeres kapcsolattartás;
· kulturált, biztonságos és közösségépítő szurkolói környezet kialakítása;
· a sportszerűség, a tisztelet és a fair play értékeinek képviselete;
· szurkolói programok, találkozók és közösségi események szervezése;
· a Klub hagyományainak és értékeinek ápolása;
· a hazai és idegenbeli mérkőzéseken történő szervezett szurkolás elősegítése;
· a különböző korosztályok és családok bevonása a Klub közösségi életébe;
· a Klub társadalmi és jótékonysági kezdeményezéseinek támogatása.
A Szurkolói Kör pártpolitikai tevékenységet nem folytat.
3. Csatlakozás a Szurkolói Körhöz
3.1. Csatlakozásra jogosult személyek
A Szurkolói Körhöz önkéntesen csatlakozhat minden természetes személy, aki:
· elfogadja a jelen működési szabályzatot;
· elfogadja a Klub adatkezelési tájékoztatóját;
· vállalja a magatartási szabályok betartását;
· a klub szellemiségével és érdekeivel tud azonosulni;
· támogatja a Szurkolói Kör céljait;
· nem áll sportrendezvények látogatásától eltiltás vagy kitiltás hatálya alatt.
A Klub fenntartja magának azt a jogot, hogy visszautasítsa azon személyek csatlakozási szándékát, akik akár korábban a Klubbot vagy a Klubhoz köthető természetes személyeket rossz színben tüntették fel, róluk valótlanságot állítottak, a felek között peres vagy peren kívüli eljárás van vagy volt folyamatban,vagy nem tisztelik a Klub, a csapat(ok) eredményes működéséhez létrehozott szabályokat vagy alapvető magatartási szabályokat és a Klub vezetősége úgy ítéli meg, hogy ezen személlyel, személyekkel nem tud együttműködni és a Szurkolói Klubban ezen személy(ek) közösségromboló hatásától kell tartani.
3.2. Kiskorú csatlakozása
A tizennyolcadik életévét be nem töltött személy csatlakozásához a törvényes képviselő hozzájárulása szükséges. A Klub meghatározhatja, hogy bizonyos rendezvényeken a kiskorú csak törvényes képviselő vagy más nagykorú kísérő jelenlétében vehet részt.
3.3. A csatlakozás módja
A csatlakozás a Klub által rendszeresített papíralapú vagy elektronikus jelentkezési lap kitöltésével történik.
A jelentkezés során megadandó adatok:
· név;
· születési idő, ha az azonosításhoz vagy valamely kedvezményhez szükséges;
· lakóhely vagy település;
· e-mail-cím;
· telefonszám, ha a kapcsolattartáshoz szükséges;
· kiskorú esetén a törvényes képviselő adatai és hozzájárulása;
· a szabályzat elfogadásáról szóló nyilatkozat;
· az adatkezelési tájékoztató megismeréséről szóló nyilatkozat.
A Klub a jelentkezést elfogadhatja vagy indokolt esetben elutasíthatja. Az elutasítás nem sértheti az egyenlő bánásmód követelményét.
3.4. A regisztráció időtartama

A regisztráció egy sportévadra érvényes, és minden idényben megújítandó. 
A regisztrációt és tagságot mindkét fél jogosult megszüntetni.

4. A tagok jogai
A Szurkolói Kör regisztrált tagja jogosult:
· részt venni a Szurkolói Kör programjain és rendezvényein;
· tájékoztatást kapni a Szurkolói Kör tevékenységéről;
· javaslatokat tenni a Szurkolói Kör működésével kapcsolatban;
· részt venni a Klub által meghirdetett szurkolói fórumokon;
· igénybe venni a Klub által meghatározott kedvezményeket;
· a feltételek teljesítése esetén részt venni szervezett utazásokon;
· a Szurkolói Kör rendezvényein önkéntes feladatokat vállalni;
· bármikor megszüntetni regisztrációját.
A tagság nem biztosít döntési, szavazati vagy tulajdonosi jogot a Klubban, és nem jogosít fel a Klub képviseletére. A kedvezmények körét, feltételeit és időtartamát a Klub jogosult meghatározni és módosítani. A tagság önmagában nem biztosít automatikus jegyvásárlási elsőbbséget vagy ingyenes belépést, részvételi lehetőséget az egyéb programokon.
5. A tagok kötelezettségei
A Szurkolói Kör tagja köteles:
· betartani a jelen szabályzatot;
· tiszteletben tartani a Klub értékeit, munkatársait, sportolóit, ellenfeleit és szurkolóit;
· együttműködni a Klubbal és a többi szurkolóval;
· betartani a sportrendezvényekre és sportlétesítményekre vonatkozó előírásokat;
· követni a rendezők, biztonsági szolgálatok és hatóságok jogszerű utasításait;
· tartózkodni minden erőszakos, fenyegető vagy sportszerűtlen magatartástól;
· tartózkodni a gyűlöletkeltő, rasszista, szexista, homofób, politikai szélsőséget vagy kirekesztést kifejező megnyilvánulásoktól;
· tartózkodni tiltott pirotechnikai eszközök, fegyverek vagy más veszélyes tárgyak birtoklásától és használatától;
· a Klub nevét, címerét és egyéb megjelöléseit kizárólag a Klub engedélyével használni;
· a Klub és a Szurkolói Kör jó hírnevét megóvni;
· adatainak változását a Klub részére bejelenteni;
· a Szurkolói Kör keretében tudomására jutott, nem nyilvános információkat bizalmasan kezelni;
· az általa okozott kárért a vonatkozó szabályok szerint helytállni.
6. Tiltott magatartások
A Szurkolói Kör keretében, valamint annak nevében különösen tilos:
· tettlegesség, fenyegetés, zaklatás vagy megfélemlítés;
· más személy emberi méltóságának megsértése;
· gyűlöletkeltő vagy diszkriminatív jelképek és üzenetek használata;
· a játéktérre vagy más személyekre tárgyak bedobása;
· engedély nélküli pályára lépés;
· tiltott pirotechnikai eszköz bevitele vagy használata;
· rongálás vagy lopás;
· engedély nélküli pénzgyűjtés, adománygyűjtés, árusítás vagy szponzoráció;
· a Klub nevében jogosulatlan nyilatkozattétel;
· a Klub nevének, címerének vagy arculati elemeinek engedély nélküli használata;
· valótlan vagy megtévesztő információ terjesztése a Klub képviseletének látszatát keltve;
· a Szurkolói Kör rendezvényének súlyos vagy ismételt megzavarása;
· a Klub, a Klubhoz köthető személyek jó hírnevének megsértése, róluk valótlan állítások terjesztése vagy demoralizálása
· más tag adatainak jogosulatlan felhasználása vagy nyilvánosságra hozatala.
7. A regisztráció felfüggesztése és megszüntetése
7.1. Megszűnés a tag kérelmére
A tag bármikor, indokolás nélkül kérheti regisztrációjának megszüntetését az info@gyorietouni.hu
 elérhetőségen.
7.2. Felfüggesztés vagy kizárás
A Klub a tagságot ideiglenesen felfüggesztheti vagy megszüntetheti, ha a tag:
· megsérti a jelen szabályzatot;
· magatartásával veszélyezteti mások biztonságát;
· súlyosan vagy ismételten károsítja a Klub jó hírnevét;
· sportrendezvényről kitiltás vagy eltiltás hatálya alá kerül;
· a csatlakozáskor valótlan adatot közölt;
· a Szurkolói Kör vagy a Klub nevével visszaél;
· engedély nélkül pénzt gyűjt vagy kötelezettséget vállal;
· a Szurkolói Kör céljaival összeegyeztethetetlen magatartást tanúsít.
Súlyos jogsértés vagy közvetlen veszélyhelyzet kivételével a Klub a döntés előtt lehetőséget biztosít a tag számára álláspontjának ismertetésére.
A felfüggesztésről vagy megszüntetésről a Klub lehetőség szerint írásban tájékoztatja a tagot.
A tag a döntés kézhezvételétől számított 15 napon belül írásban felülvizsgálatot kérhet a Klub ügyvezetőjétől vagy az általa kijelölt személytől. A felülvizsgálati döntés a Szurkolói Kör belső eljárásában végleges.
8. A Szurkolói Kör működése
8.1. Irányítás
A Szurkolói Kör működését a Klub irányítja. A Klub a napi kapcsolattartás és a programok szervezése érdekében szurkolói koordinátort jelölhet ki.
A koordinátor:
· kapcsolatot tart a tagok és a Klub között;
· közreműködik a programok megszervezésében;
· összegyűjti a tagok javaslatait;
· tájékoztatást ad a Szurkolói Kör programjairól;
· jelzi a Klub felé a működés során felmerülő problémákat.
A koordinátor a Klub külön írásbeli meghatalmazása nélkül nem jogosult szerződést kötni, pénzügyi kötelezettséget vállalni vagy a Klub nevében hivatalos nyilatkozatot tenni.



8.2. Szurkolói fórum
A Klub szükség szerint, de lehetőség szerint sportévadonként negyedévente egy alkalommal szurkolói fórumot szervezhet.
A fórum célja:
· a tagok tájékoztatása;
· javaslatok és észrevételek megvitatása;
· közösségi programok előkészítése;
· a Klub és a szurkolók közötti együttműködés fejlesztése.
A fórum javaslatokat fogalmazhat meg, de döntései a Klub számára nem kötelezőek.
8.3. Munkacsoportok
A Klub egyes feladatokra időszakos szurkolói munkacsoportokat hozhat létre. A munkacsoportok önálló képviseleti vagy pénzügyi jogosultsággal nem rendelkeznek.
9. Rendezvények és szervezett utazások
A Szurkolói Kör programjain minden résztvevő saját felelősségére vesz részt, a Klub jogszabályban meghatározott felelősségének sérelme nélkül.
Szervezett utazás esetén a résztvevő köteles:
· betartani az utazási és magatartási szabályokat;
· pontosan megjelenni az indulási helyen;
· az utazásvezető és a járművezető jogszerű utasításait követni;
· tartózkodni mások biztonságát vagy nyugalmát veszélyeztető magatartástól;
· az utazás során okozott kárt megtéríteni.
A Klub jogosult megtagadni a részvételt attól, aki korábbi magatartása alapján a rendezvény vagy utazás biztonságát veszélyeztetheti. Korlátozott hely esetén a programokon való részvétel jelentkezési sorrendben vagy sorsolással is eldönthető. A rendezvényekre és utazásokra külön részvételi feltételek is megállapíthatók.
10. Pénzügyi rendelkezések
A Szurkolói Kör nem rendelkezik a Klubtól elkülönült önálló vagyonnal vagy bankszámlával.
A Szurkolói Kör nevében kizárólag a Klub jogosult:
· támogatást vagy adományt elfogadni;
· szponzori megállapodást kötni;
· terméket értékesíteni;
· költséget vállalni.



A Szurkolói Kör tagjai a Klub előzetes írásbeli engedélye nélkül a Szurkolói Kör vagy a Klub nevében pénzt nem gyűjthetnek.
11. A Klub nevének és arculatának használata
A Klub neve, címere, logója, jelmondata, csapatképe és egyéb arculati elemei kizárólag a Klub előzetes írásbeli engedélyével használhatók fel. A Szurkolói Kör tagja a tagságára hivatkozhat, de nem keltheti azt a látszatot, hogy a Klub képviselője vagy hivatalos szóvivője. A tag a Klub engedélye nélkül nem gyárthat, nem forgalmazhat és nem értékesíthet a Klub nevével vagy arculati elemeivel ellátott terméket.
12. Kommunikáció és közösségi média
A Szurkolói Kör hivatalos kommunikációs felületeit a Klub működteti, vagy azok működtetésére írásban kijelölt személyt hatalmaz fel. A tagok közösségi médiában közzétett saját véleménye nem tekinthető a Klub hivatalos álláspontjának.
A tagok kötelesek tartózkodni:
· más személyek zaklatásától;
· személyes adatok engedély nélküli közzétételétől;
· gyűlöletkeltő vagy fenyegető, illetve valótlan állásásokat magában foglaló tartalmak megosztásától;
· a Klub vagy a Klubhoz köthető személyek, illetve harmadik személyek rossz színben történő feltüntetésétől
· a Klub hivatalos tájékoztatásának megtévesztő utánzásától.
13. Adatkezelés
A tagok személyes adatainak adatkezelője a Klub. A Klub a személyes adatokat külön adatkezelési tájékoztató alapján kezeli, amely tartalmazza különösen:
· az adatkezelő adatait;
· az adatkezelés célját és jogalapját;
· a kezelt adatok körét;
· az adatkezelés időtartamát;
· az adatokhoz hozzáférő személyek körét;
· az érintettek jogait;
· a jogorvoslati lehetőségeket.
A Szurkolói Körhöz történő csatlakozás nem tehető olyan marketingcélú hozzájárulás feltételévé, amely nem szükséges a program működéséhez. Hírlevél küldéséhez, valamint fénykép- vagy videófelvételek reklámcélú felhasználásához – ha annak más megfelelő jogalapja nincs – külön hozzájárulás kérhető.
14. Fénykép- és videófelvételek
A Szurkolói Kör rendezvényein fénykép- és videófelvételek készülhetnek. A Klub a felvételek készítéséről és felhasználásáról a rendezvény előtt vagy a helyszínen megfelelő tájékoztatást ad.
Az egyénileg felismerhető személyről készített, kiemelt vagy reklámcélú felvétel felhasználására a vonatkozó jogszabályok és az adatkezelési tájékoztató rendelkezései irányadók.
15. Panaszok és észrevételek
A Szurkolói Kör működésével kapcsolatos panasz vagy észrevétel az alábbi elérhetőségen nyújtható be:
E-mail: info@gyorietouni.hu
Postacím: 9027, Győr, Nagysándor József u. 31. II. emelet.
A Klub a panaszt lehetőség szerint 30 napon belül megvizsgálja, és a bejelentőt tájékoztatja annak eredményéről.
16. A szabályzat módosítása
A jelen szabályzatot a Klub jogosult módosítani. A lényeges módosításokról a Klub a tagokat a hatálybalépést megelőzően, elektronikus úton vagy a hivatalos felületein tájékoztatja. Amennyiben a tag a módosított feltételeket nem kívánja elfogadni, regisztrációját megszüntetheti.
17. A Szurkolói Kör megszüntetése
A Klub jogosult a Szurkolói Kör működését felfüggeszteni vagy megszüntetni. A megszüntetés esetén a Szurkolói Kör nem rendelkezik felosztható önálló vagyonnal. A folyamatban lévő programokkal és befizetésekkel a Klub a meghirdetett részvételi feltételek és a vonatkozó jogszabályok szerint számol el.
18. Záró rendelkezések
A jelen szabályzatban nem rendezett kérdésekben a hatályos magyar jogszabályok, a Klub egyéb szabályzatai, valamint az adott sportrendezvény vagy sportlétesítmény házirendje irányadó.
A Szurkolói Kör működése során tiszteletben kell tartani különösen:
· a sportrendezvények biztonságára vonatkozó szabályokat;
· az adatvédelmi előírásokat;
· az egyenlő bánásmód követelményét;
· a Klub név- és arculathasználati jogait;
· az adott sportlétesítmény házirendjét.
Kelt: Győr, 2026. július.01.

								..............................................
									Uhlig Rita
									ügyvezető





GYŐRI ETO-UNI FKC SZURKOLÓI KÖR

		             JELENTKEZÉSI ÉS CSATLAKOZÁSI LAP


1. A jelentkező adatai

Teljes név. ..................................................................................................

Születési hely: ............................................................................................

Születési idő: ................. év ................................ hó ........ nap

Lakóhely szerinti település: ................................................................................

E-mail-cím: ......................................................................................................

Telefonszám: ....................................................................................................

Pólóméret – opcionális: ...................................................................................


2. Kiskorú jelentkező esetén

Törvényes képviselő neve: ...........................................................................

Törvényes képviselő e-mail-címe:................................................................

Törvényes képviselő telefonszáma: ...............................................................

Kapcsolata a jelentkezővel: ..........................................................................

A törvényes képviselő aláírásával hozzájárul ahhoz, hogy a kiskorú jelentkező csatlakozzon a Szurkolói Körhöz és részt vegyen annak életkorának megfelelő programjain. Az egyes programokon történő részvételhez a Klub külön hozzájáruló nyilatkozatot is kérhet.


3. Csatlakozási nyilatkozat

Alulírott kijelentem, hogy önkéntesen csatlakozom a GYŐRI ETO-UNI FKC Szurkolói Körhöz.

Tudomásul veszem, hogy:

- a Szurkolói Kör a [működtető szervezet pontos neve] által működtetett közösségi és szurkolói program;
- a Szurkolói Kör nem önálló jogi személy és nem bejegyzett egyesület;
- a csatlakozás nem hoz létre egyesületi tagsági jogviszonyt;
- a tagság nem biztosít döntési, szavazati, tulajdonosi vagy képviseleti jogot a Klubban;
- a Klub nevében nem tehetek nyilatkozatot és nem vállalhatok kötelezettséget;
- a Klub nevét, címerét és arculati elemeit csak a Klub előzetes engedélyével használhatom.



4. Kötelező nyilatkozatok

Kérjük, a négyzeteket jelölje meg:

☐ Kijelentem, hogy a Szurkolói Kör működési szabályzatát megismertem, annak rendelkezéseit elfogadom és betartom.

☐ Kijelentem, hogy a Szurkolói Kör adatkezelési tájékoztatóját megismertem és tudomásul vettem.

☐ Vállalom, hogy a Klub rendezvényein betartom a jogszabályokat, a sportlétesítmény házirendjét, valamint a rendezők és a biztonsági szolgálat jogszerű utasításait.

☐ Kijelentem, hogy nem állok sportrendezvények látogatásától eltiltás vagy kitiltás hatálya alatt.


5. Önkéntes hozzájárulások

Az alábbi hozzájárulások nem feltételei a Szurkolói Körhöz való csatlakozásnak. A hozzájárulás bármikor, hátrányos következmény nélkül visszavonható.


Hírlevél és közvetlen tájékoztatás

☐ Hozzájárulok, hogy a Klub az általam megadott e-mail-címre hírlevelet, jegyértékesítési információkat, ajánlatokat és marketingtartalmú tájékoztatásokat küldjön.

☐ Hozzájárulok, hogy a Klub az általam megadott telefonszámra SMS-ben vagy telefonon marketingtartalmú tájékoztatást küldjön.


 Fénykép- és videófelvételek

☐ Hozzájárulok, hogy a Szurkolói Kör programjain rólam készült, engem egyénileg felismerhetően ábrázoló fénykép- és videófelvételeket a Klub kommunikációs, közösségi média- és népszerűsítési célból felhasználja.

Tudomásul veszem, hogy a nyilvános rendezvényeken készült tömegfelvételekre és nyilvános közéleti szereplésről készült felvételekre külön szabályok vonatkozhatnak.


6. Kapcsolattartási mód

A Szurkolói Kör működésével kapcsolatos tájékoztatást az alábbi módon kérem:

☐ E-mailben  
☐ Telefonon  
☐ Mindkét módon









Kelt: ........................................................, ................ év ........................ hó ........ nap





Jelentkező neve:.........................................................................................

Jelentkező aláírása: ....................................................................................


Kiskorú jelentkező esetén:

Törvényes képviselő neve:...........................................................................

Törvényes képviselő aláírása:.......................................................................



---


A Klub tölti ki

A jelentkezés beérkezésének időpontja: ...............................................................

Regisztrációs azonosító: ....................................................................................

☐ A jelentkezés elfogadva  
☐ Hiánypótlás szükséges  
☐ A jelentkezés elutasítva


Ügyintéző neve: .................................................................................................


Aláírás: .................................................................................................................












GYŐRI ETO-UNI FKC SZURKOLÓI KÖRE
ADATKEZELÉSI TÁJÉKOZTATÓ

Hatályos:2026. július.01.napjától
1. Az adatkezelő
Adatkezelő neve: GYŐRI ETO-UNI FKC Kft.
Székhely: 9027, Győr, Nagysándor József u. 31. II. em.
Cégjegyzékszám vagy nyilvántartási szám: 08-09-035338
Adószám: 32173552-2-08
Képviselő: Uhlig Rita, ügyvezető
E-mail-cím: info@gyorietouni.hu
Adatvédelmi kapcsolattartó: Pulai Sarolta
Adatvédelmi kapcsolattartó e-mail-címe: info@gyorietouni.hu
A továbbiakban: Klub
2. A tájékoztató célja
A jelen tájékoztató bemutatja, hogy a Klub milyen módon kezeli a GYŐRI ETO-UNI FKC Kft. szurkolói Köréhez csatlakozó személyek személyes adatait. A Szurkolói Kör nem önálló jogi személy. A személyes adatok adatkezelője a Klub.
3. A Szurkolói Kör tagságának kezelése
Az adatkezelés célja
· a jelentkezések fogadása és elbírálása;
· a tagok azonosítása és nyilvántartása;
· kapcsolattartás;
· a programok megszervezése;
· a tagsághoz kapcsolódó jogosultságok és kedvezmények biztosítása;
· a működési szabályzat betartásának ellenőrzése;
· panaszok és kérelmek kezelése.
A kezelt adatok köre
· név;
· születési hely és idő, ha az azonosításhoz vagy életkori feltétel ellenőrzéséhez szükséges;
· lakóhely szerinti település;
· e-mail-cím;
· telefonszám;
· regisztrációs azonosító;
· csatlakozás és megszűnés időpontja;
· a szabályzat elfogadására vonatkozó nyilatkozat;
· kapcsolattartási beállítások;
· kiskorú esetén a törvényes képviselő neve és elérhetősége;
· a tagság felfüggesztésével vagy megszüntetésével kapcsolatos adatok, ha ilyen eljárásra sor kerül.
Az adatkezelés jogalapja
Az adatkezelés jogalapja – az adott adatkezelési művelettől függően – a GDPR 6. cikk (1) bekezdés b) pontja szerinti, a csatlakozó kérésére történő intézkedés és a szurkolói programban való részvétel feltételeinek teljesítése, illetve a GDPR 6. cikk (1) bekezdés f) pontja szerinti jogos érdek. A Klub jogos érdeke a Szurkolói Kör biztonságos, átlátható és ellenőrizhető működtetése, valamint a tagokkal való kapcsolattartás.
Az adatszolgáltatás következménye
A kötelezőként megjelölt adatok hiányában a Klub nem tudja a jelentkezést elbírálni, a regisztrációt létrehozni vagy a programban való részvételt biztosítani.
Az adatkezelés időtartama
A Klub a tagsági adatokat a regisztráció fennállása alatt kezeli. A tagság megszűnése után az adatokat a Klub legfeljebb egy évig őrzi meg, kivéve, ha:
· jogi igény előterjesztése vagy védelme miatt hosszabb megőrzés szükséges;
· jogszabály hosszabb megőrzési időt ír elő;
· folyamatban lévő panasz vagy eljárás indokolja a további kezelést.
A kizárással, károkozással vagy jogvitával összefüggő adatokat a Klub a kapcsolódó igények elévüléséig kezelheti.
4. Programokra és szervezett utazásokra történő jelentkezés
Az adatkezelés célja
· a jelentkezés kezelése;
· férőhelyek biztosítása;
· utaslista készítése;
· kapcsolattartás;
· a díjfizetés ellenőrzése;
· fotók, videók közzététele;
· biztonsági és szervezési feladatok ellátása;
· szükség esetén a közlekedési szolgáltató részére történő adattovábbítás.
A kezelt adatok köre
· név;
· elérhetőség;
· tagsági vagy regisztrációs azonosító;
· indulási hely;
· a jelentkezés és befizetés adatai;
· kiskorú esetén a törvényes képviselő és a kísérő adatai;
· szükség esetén, külön tájékoztatás alapján az utazáshoz elengedhetetlen további adatok.
Egészségi adatot a Klub csak akkor kér, ha az az érintett biztonsága érdekében valóban szükséges, és az adatkezeléshez megfelelő jogalap áll rendelkezésre. Ilyen adat megadására külön tájékoztatás és nyilatkozat vonatkozik.

Az adatkezelés jogalapja
A GDPR 6. cikk (1) bekezdés b) pontja szerinti szerződés teljesítése vagy a jelentkező kérésére történő, szerződéskötést megelőző intézkedés.
Az adatkezelés időtartama
Az utazás lebonyolításához szükséges adatokat a Klub az utazás lezárását követő [90] napig kezeli. Panasz, káresemény, tartozás vagy jogvita esetén az érintett adatokat a kapcsolódó igények elévüléséig megőrizheti. A számviteli bizonylatokon szereplő adatokat a Klub a számviteli jogszabályokban meghatározott ideig őrzi meg.
5. Hírlevél és marketingkommunikáció
Az adatkezelés célja
· hírlevelek küldése;
· jegyértékesítési és kereskedelmi ajánlatok közlése;
· klubtermékek, események és kedvezmények bemutatása.
A kezelt adatok köre
· név;
· e-mail-cím;
· telefonszám, ha a hozzájárulás telefonos vagy SMS-kommunikációra is kiterjed;
· hozzájárulás megadásának és visszavonásának időpontja.
Az adatkezelés jogalapja
A jelentkező önkéntes hozzájárulása, a GDPR 6. cikk (1) bekezdés a) pontja alapján. A hírlevélhez és marketingkommunikációhoz adott hozzájárulás nem feltétele a Szurkolói Körhöz való csatlakozásnak.
Az adatkezelés időtartama
A hozzájárulás visszavonásáig. A Klub a leiratkozás tényét az ismételt megkeresés elkerülése és a hozzájárulás visszavonásának igazolása érdekében korlátozottan tovább kezelheti. A hozzájárulás a info@gyorietouni.hu  címen, illetve az elektronikus levelekben található leiratkozási hivatkozással vonható vissza.
6. Fénykép- és videófelvételek
A Szurkolói Kör rendezvényein fénykép- és videófelvételek készülhetnek.
A felvételek felhasználásának célja:
· a Klub eseményeinek dokumentálása;
· a szurkolói közösség bemutatása;
· kommunikációs és közösségimédia-tartalmak készítése;
· a Klub és rendezvényeinek népszerűsítése.
A kiemelt, egyénileg felismerhető személyről készült reklám- vagy portréjellegű felvételek felhasználásának jogalapja – ha más jogalap nem alkalmazható – az érintett önkéntes hozzájárulása.  GDPR 6. cikk (1) bekezdés a) pontja alapján
Nyilvános rendezvényen készült tömegfelvétel és nyilvános közéleti szereplés esetén az adatkezelésre és a képmás felhasználására eltérő szabályok vonatkozhatnak. A Klub a felvételeket a felhasználás céljának fennállásáig, de rendszeres felülvizsgálat mellett kezeli. A hozzájárulás visszavonása nem érinti a visszavonást megelőző adatkezelés jogszerűségét.
7. Fegyelmi, kizárási és biztonsági ügyek
Az adatkezelés célja
· a működési és magatartási szabályok érvényesítése;
· panaszok kivizsgálása;
· a Szurkolói Kör rendezvényeinek biztonságos működtetése;
· jogi igények előterjesztése és védelme.
A kezelt adatok köre
· az érintett neve és azonosító adatai;
· az esemény helye és időpontja;
· a bejelentések és nyilatkozatok tartalma;
· a rendelkezésre álló dokumentumok;
· a meghozott intézkedés;
· jogorvoslati kérelem és döntés.
Az adatkezelés jogalapja
A GDPR 6. cikk (1) bekezdés f) pontja szerinti jogos érdek, illetve szükség esetén a GDPR 6. cikk (1) bekezdés c) pontja szerinti jogi kötelezettség teljesítése.
Az adatkezelés időtartama
Az ügy lezárásától számított [öt] év, vagy jogvita esetén annak jogerős lezárásáig, illetve a kapcsolódó igény elévüléséig.
8. Adatfeldolgozók és adattovábbítás
A Klub az adatkezeléshez különösen az alábbi adatfeldolgozókat veheti igénybe:
· tárhely- és informatikai szolgáltató;
· hírlevélküldő szolgáltató;
· jegyértékesítési vagy regisztrációs rendszer szolgáltatója;
· könyvelő;
· rendezvényszervező;
· utazás esetén közlekedési szolgáltató.
Adatfeldolgozók felsorolása:
1. Név: Pulai Sarolta
Székhely: 9027, Győr, Nagysándor József u. 31. II. em.
Feladata: adatfeldolgozás, kezelés
2. Név: Nagy-Dániel Ninetta
Székhely: 9027, Győr, Nagysándor József u. 31. II. em.
Feladata: adatfeldolgozás, kezelés
A Klub személyes adatot hatóság vagy bíróság részére jogszabályi kötelezettség alapján továbbíthat. Az Európai Gazdasági Térségen kívüli adattovábbítás esetén a Klub a GDPR szerinti megfelelő garanciákat biztosítja, és erről az érintetteket tájékoztatja.
9. Adatbiztonság
A Klub megfelelő technikai és szervezési intézkedésekkel gondoskodik a személyes adatok biztonságáról, különösen:
· korlátozza az adatokhoz hozzáférő személyek körét;
· jogosultságkezelést és jelszóvédelmet alkalmaz;
· gondoskodik a papíralapú dokumentumok biztonságos tárolásáról;
· rendszeresen felülvizsgálja az adatkezelés szükségességét;
· az adatfeldolgozókkal megfelelő szerződést köt.
10. Az érintett jogai
Az érintett jogosult:
· tájékoztatást és hozzáférést kérni személyes adataihoz;
· kérni pontatlan adatainak helyesbítését;
· a feltételek fennállása esetén kérni adatainak törlését;
· kérni az adatkezelés korlátozását;
· a feltételek fennállása esetén kérni adatai hordozhatóságát;
· tiltakozni a jogos érdeken alapuló adatkezelés ellen;
· hozzájárulását bármikor visszavonni;
· panaszt benyújtani a felügyeleti hatósághoz;
· bírósághoz fordulni.
Az érintett kérelmét az alábbi elérhetőségen nyújthatja be:
E-mail: info@gyorietouni.hu
Postacím: 9027, Győr, Nagysándor József u. 31. II. em.
A Klub a kérelmet indokolatlan késedelem nélkül, főszabály szerint annak beérkezésétől számított egy hónapon belül megválaszolja.
11. Jogorvoslat
Amennyiben az érintett úgy véli, hogy személyes adatainak kezelése jogellenes, elsősorban a Klub adatvédelmi kapcsolattartójához fordulhat.
Panasz tehető a felügyeleti hatóságnál:
Nemzeti Adatvédelmi és Információszabadság Hatóság
Honlap: www.naih.hu
Aktuális postai és elektronikus elérhetőségek: a Hatóság honlapján találhatók.
Az érintett a lakóhelye vagy tartózkodási helye szerint illetékes törvényszékhez is fordulhat.


12. A tájékoztató módosítása
A Klub jogosult a jelen tájékoztatót módosítani. A lényeges változásokról a tagokat megfelelő módon, lehetőség szerint a változás hatálybalépése előtt tájékoztatja.
























GYŐRI ETO-UNI FKC SZURKOLÓI KÖRE
SZERVEZETT SZURKOLÓI UTAZÁSOK RÉSZVÉTELI FELTÉTELEI

Hatályos: 2026. július.01.napjától
1. A feltételek hatálya
A jelen feltételek a GYŐRI ETO-UNI FKC Kft. a továbbiakban: Klub, által a Szurkolói Kör tagjai számára meghirdetett szervezett szurkolói utazásokra vonatkoznak.
Az egyes utazások meghirdetése további egyedi feltételeket tartalmazhat, különösen:
· az úti célt;
· az indulás és visszaérkezés helyét és időpontját;
· a közlekedési eszközt;
· a részvételi díjat;
· a díjban foglalt szolgáltatásokat;
· a jelentkezési és lemondási határidőt;
· a férőhelyek számát;
· a mérkőzésjegy biztosításának feltételeit.
Az egyedi utazási felhívás és a jelen feltételek együttesen alkalmazandók.
2. Jelentkezés
Az utazásra a Klub által megjelölt elektronikus jelentkezési felületen lehet jelentkezni.
A jelentkezés akkor válik véglegessé, amikor:
· a jelentkező hiánytalanul megadta a szükséges adatokat;
· elfogadta a jelen feltételeket;
· a részvételi díjat határidőben megfizette, ha az utazás díjköteles;
· a Klub a jelentkezést visszaigazolta.
A jelentkezés más személyre csak a Klub előzetes jóváhagyásával ruházható át. A Klub túljelentkezés esetén várólistát vezethet. A várólistára kerülés nem garantálja az utazáson való részvételt. Túljelentkezés esetén a résztvevő személyét bizonyos esetekben sorsolás útján dönti el a Klub.
3. Részvételi díj és fizetés
A részvételi díjat és a fizetési határidőt az egyedi utazási felhívás tartalmazza.
A részvételi díj az alábbiakat foglalhatja magában:
· oda- és visszautazás;
· autópálya- és parkolási költségek;
· szervezési költségek;
· külön jelzés esetén a mérkőzés belépőjegye;
· az egyedi felhívásban feltüntetett további szolgáltatások.
Ha a mérkőzésjegy nem része a részvételi díjnak, azt a Klub külön jelzi. A Klub a befizetésről a vonatkozó szabályok szerint bizonylatot állít ki.
4. Lemondás a résztvevő részéről
A résztvevő a lemondást írásban, az info@gyorietouni.hu címre köteles megküldeni.
Eltérő egyedi feltétel hiányában:
· az indulást legalább 7 nappal megelőző lemondás esetén a befizetett díj 100 %-a visszajár;
· az indulás előtt 3 nappal történő lemondás esetén a díj 50%-a jár vissza;
· az indulást megelőző 24 órán belüli lemondás vagy meg nem jelenés esetén a díj nem jár vissza.
A Klub a ténylegesen visszatéríthető összeget az addig felmerült és igazolt költségek figyelembevételével állapítja meg. Ha a résztvevő maga helyett megfelelő másik személyt állít, és ezt a Klub elfogadja, a részvételi díj az új résztvevőre átvezethető. Az ebből eredő igazolt többletköltség a résztvevőt terheli.
5. Az utazás módosítása vagy elmaradása
A Klub jogosult az indulási időpontot, útvonalat vagy közlekedési eszközt indokolt esetben módosítani, különösen:
· a mérkőzés időpontjának megváltozása;
· közlekedési akadály;
· időjárási körülmény;
· hatósági intézkedés;
· biztonsági ok;
· a közlekedési szolgáltató hibája;
· elháríthatatlan külső körülmény miatt.
A Klub az utazást lemondhatja, ha:
· a minimális létszám nem gyűlik össze;
· a mérkőzés elmarad vagy zárt kapussá válik;
· az utazás biztonságosan nem teljesíthető;
· más, a Klub ellenőrzési körén kívül eső körülmény ezt indokolja.
A Klub által lemondott utazás esetén a résztvevő által befizetett, fel nem használt részvételi díj visszajár. Ha a mérkőzést az utazás megkezdése után törlik vagy halasztják el, a Klub a ténylegesen igénybe vett szolgáltatások és felmerült költségek figyelembevételével számol el.
6. Indulás és késés
A résztvevő köteles az indulás előtt legalább 15/30 perccel az indulási helyen megjelenni. A jármű a meghirdetett időpontban indul. A résztvevő késése miatt a jármű nem köteles várakozni. A késés vagy meg nem jelenés miatt meghiúsult utazás esetén a résztvevő visszatérítésre nem jogosult, és saját költségén köteles gondoskodni az utazásáról. A visszaindulás időpontját és helyét az utazásvezető közli. A résztvevő köteles a megjelölt időpontot betartani.

7. Az utazásvezető
A Klub minden utazásra utazásvezetőt jelölhet ki.
Az utazásvezető:
· ellenőrzi a résztvevők névsorát;
· tájékoztatást ad az utazás rendjéről;
· kapcsolatot tart a járművezetővel és a Klubbal;
· biztonsági vagy szervezési kérdésben utasítást adhat;
· szabályszegés esetén intézkedést kezdeményezhet.
A résztvevő köteles az utazásvezető, a járművezető, a rendezők és a hatóságok jogszerű utasításait betartani.
8. Magatartási és biztonsági szabályok
A résztvevő köteles:
· kulturáltan és mások jogait tiszteletben tartva viselkedni;
· a járművet és annak felszereléseit rendeltetésszerűen használni;
· használni a biztonsági övet, ha az rendelkezésre áll;
· tisztán tartani a járművet;
· tartózkodni mások nyugalmának és biztonságának zavarásától;
· betartani a sportlétesítmény házirendjét;
· betartani a sportrendezvények biztonságára vonatkozó szabályokat.
Tilos különösen:
· erőszakos, fenyegető vagy zaklató magatartás;
· gyűlöletkeltő, rasszista vagy kirekesztő megnyilvánulás;
· fegyver, veszélyes tárgy vagy tiltott pirotechnikai eszköz birtoklása;
· kábítószer birtoklása vagy fogyasztása;
· dohányzás a járművön;
· a jármű vagy más személy tulajdonának megrongálása;
· a járművezető munkájának zavarása;
· olyan mértékű alkoholfogyasztás, amely a biztonságos és kulturált részvételt veszélyezteti.
A Klub vagy az utazásvezető megtagadhatja az utazás megkezdését vagy folytatását attól a személytől, aki:
· láthatóan erősen ittas vagy bódult állapotban van;
· mások biztonságát veszélyezteti;
· súlyosan megsérti a jelen feltételeket;
· nem rendelkezik a szükséges okmánnyal vagy belépőjeggyel;
· eltiltás vagy kitiltás hatálya alatt áll.
Ilyen esetben a részvételi díj nem jár vissza, és az érintett saját költségén köteles gondoskodni további utazásáról, amennyiben ez biztonságosan megtehető.


9. Alkohol és tiltott szerek
Alkoholt a járműre csak akkor lehet felvinni vagy azon fogyasztani, ha azt a Klub és a közlekedési szolgáltató kifejezetten engedélyezi. Kiskorú személy alkoholt nem fogyaszthat. Kábítószer és más tiltott szer birtoklása vagy fogyasztása tilos. Indokolt esetben a Klub értesítheti a hatóságot.
10. Kiskorúak részvétele
Tizennyolcadik életévét be nem töltött személy kizárólag:
· törvényes képviselője írásbeli hozzájárulásával; és
· a Klub által meghatározott esetben nagykorú kísérővel vehet részt az utazáson.
A törvényes képviselő köteles megadni:
· saját nevét és elérhetőségét;
· a kiskorú adatait;
· a nagykorú kísérő nevét és elérhetőségét;
· a szükséges hozzájáruló nyilatkozatokat.
A kísérő felel azért, hogy a kiskorú betartsa az utazási és magatartási szabályokat.
11. Okmányok és belépőjegyek
A résztvevő köteles magánál tartani:
· a személyazonosság igazolására alkalmas érvényes okmányt;
· szükség esetén a lakcímkártyát;
· a mérkőzésre szóló belépőjegyet vagy az annak átvételéhez szükséges igazolást;
· külföldi utazás esetén az utazáshoz szükséges okmányokat.
Az okmányok vagy belépőjegy hiányából eredő következmények a résztvevőt terhelik.
12. Poggyász és személyes tárgyak
A résztvevő saját maga felel személyes tárgyaiért és poggyászáért. A járművön hagyott, elveszett vagy őrizetlenül hagyott tárgyakért a Klub kizárólag a jogszabályokban meghatározott esetben felel. Tilos veszélyes, jogellenesen birtokolt vagy a közlekedési szolgáltató által tiltott tárgyat a járműre felvinni.
13. Károkozás
A résztvevő köteles megtéríteni az általa jogellenesen okozott kárt, ideértve különösen:
· a járműben okozott kárt;
· rendkívüli takarítás költségét;
· más résztvevő vagy harmadik személy vagyonában okozott kárt;
· a szabályszegés miatt a Klubra áthárított igazolt költséget.
A károkozás tényét lehetőség szerint jegyzőkönyvben és fényképfelvételekkel kell rögzíteni.
14. Felelősség és rendkívüli események
A Klub az utazás megszervezése során az adott helyzetben elvárható gondossággal jár el. A Klub nem felel az olyan késésért, útvonalváltozásért vagy meghiúsulásért, amelyet az ellenőrzési körén kívül eső, előre nem látható és el nem hárítható körülmény okoz, a kötelező jogszabályi felelősség sérelme nélkül.
Balesetet, rosszullétet, káreseményt vagy biztonsági problémát haladéktalanul jelezni kell az utazásvezetőnek. Vészhelyzetben a Klub, az utazásvezető vagy a közlekedési szolgáltató jogosult értesíteni a mentőszolgálatot, a rendőrséget vagy más illetékes hatóságot.
15. Személyes adatok kezelése
Az utazás során megadott személyes adatokat a Klub a Szurkolói Kör adatkezelési tájékoztatója alapján kezeli. Az utaslista a közlekedési szolgáltató részére kizárólag akkor továbbítható, ha ez az utazás megszervezéséhez, teljesítéséhez vagy jogszabályi kötelezettség teljesítéséhez szükséges.
16. Panaszkezelés
Az utazással kapcsolatos problémát lehetőség szerint az utazás során haladéktalanul jelezni kell az utazásvezetőnek.
Írásbeli panasz az utazást követő 5 napon belül nyújtható be:
E-mail: info@gyorietouni.hu
Postacím: 9027, Győr, Nagysándor József u. 31. II. em.
A Klub a panaszt a vonatkozó jogszabályok szerinti határidőn belül megvizsgálja és megválaszolja.
17. Záró rendelkezések
A jelentkező a jelentkezés elküldésével kijelenti, hogy a jelen részvételi feltételeket megismerte és elfogadta. A jelen feltételek nem korlátozzák a résztvevőt megillető, jogszabály alapján kötelezően biztosítandó jogokat. Amennyiben egy utazás annak tartalma és értékesítési módja alapján utazási szolgáltatásnak, utazási csomagnak vagy utazási szolgáltatásegyüttesnek minősül, arra a vonatkozó kötelező jogszabályokat és a Klub által kiadott külön szerződési feltételeket kell alkalmazni.


